text.text: Toa chalye ab hum aapko pure detail me batate hai
text.text_idx: #000008
text.text: Sawaal jo aap pooch sakte hai Salary Negotiation me unke examples:
text.text_idx: #000016
text.text: Success pane ki Strategy ki kuch examples
text.text_idx: #000024
text.text: Interviewer se poochne waale sawaal
text.text_idx: #000033
text.text: Jo aapka Interview lene waala hai. Zaruri nahi hai ke wo HR ka hi banda ya bandi ho. Ho sakta hai ke wo manager ho, ya koi aur Staff. Jisse kaha gaya ho ke Pehla Round wo le le.
text.text_idx: #000035
text.text: Ye bhi ho sakta hai, ke Jitna Nervous aap feel kar rahe ho. Utnahi Nervous wo bhi feel kar raha ho. Toa Aapko bilkul bhi ghabrane ki zarurat nahi hai. Bilkul Confident hoke jaye. Aur Apna pehla Impression achcha de.
text.text_idx: #000036
text.text: Aur ek zaruri baat. Interviewer chahe koi se bhi sawal pooche. Ya kitne bhi sawaal pooche. Magar wo yahi janna chahta hai ke aap unke team me fit baithenge ke nahi. Kya aap ek achche employee banenge ke nahi. Aap unpe burden toa nahi ban jayenge.
text.text_idx: #000037
text.text: Toa aap bilkul pehle se prepare hoke jaye. Aur jawab dene se pehle ye zarur soche. Ke kya aapke jawab se wo apne doubts clear kar sakta hai ke nahi.
text.text_idx: #000038
text.text: Ye bhi bahut zaruri hai ke aap puri tarah se tayyar hoke jaye. Sirf kapde nahi aapke vichaar and knowledge. Jaha ja rahe hai uske bare me thoda pata kare. Ke kya company hai? Kya kaam karti hai? Kitne employees hai? Kitni badi hai? Future plans kya hai Company ke? Isse aapko Interviewer ke jawaab dene me bahut aasaani hogi.
text.text_idx: #000040
text.text: Saath hi aapka Body Language sahi hona chahiye. Aapke looks bilkul professional hona chahiye. Job pane ke liye aap desperate na ho. Lekin aapke andar ek interest dikhna chahiye Interviewer ko.
text.text_idx: #000041
text.text: Humesha Yaad rakhe ke Interview me do cheese saath saath ho rahi hoti hai. Pehla ke Interviewer aapko judge kar raha hota hai. Dusra ye Ke aap bhi Company aur Interviewer ko judge kar rahe hote hai. Agar aap soch sambhal ke sahi jawab de. Aur sahi sawaal pooche. Toa aapko khud ye mehsoos hoga ke Interviewer aapko Job Sell kar raha hai aur aap uske Customer ho. Agar aisa hota hai tab yakeen mane aapka Interview achcha ja raha hai.
text.text_idx: #000042
text.text: Chahe aapka Interview ho. Ya koi Sales ki meeting. Agar aap advance me tayyari karte hai, thoda research karte hai aur pure plan ke saath jaate hai. Toa Success milni mushkil nahi hai aapko.
text.text_idx: #000044
text.text: Jaise ki agar aap Interview dene ja rahe hai. Toa aapko Interviewer ka naam pata karna chahiye. Fir use search kijeye. Dekhiye ke unka knowledge kitna hai. Unke bare me study kijeye, take aapko pata chal sake ke wo kaise insaan hai. Fir aap unke anusar apne jawaab bana sakenge.
text.text_idx: #000045
text.text: Saath hi aap company ke bare me jitna information nikal sakte hai. Wo nikale aur achche se study kare. Company Kya Karti Hai? Kitna Turnover hai? Kya kya products hai? Saath hi apne profile ke KRA yaani Key Responsibility areas ko bhi achche se samajh ke jaye.
text.text_idx: #000046
text.text: Agar aap aisa hi karte hai toa aapke select hone ke jada chances hai. Kyuki Interviewer bhi aise employees khojte hai jo well informed ho. Jo pehle se apna home work karke aaye. Taaki joining ke baad fauran kaam me lag jaye. Warna Company ko 1 – 2 mahine ki training deni paregi.
text.text_idx: #000048
text.text: Aap company ke bare me aur Job ke bare me advance me information mangwa sakte hai. Aap unse email ya call ke dwara Brochures, Newspaper jaisi cheese mang sakte hai. Isse company ko lagega ke aap job ko leke waqiye me bahut serios hai. Ho sake toa khud se saari information collect kare.Aisa karne se aapka bahut achcha Positive impact parega.
text.text_idx: #000050
text.text: Jub Aapse aapka Introduction poocha jaye toa 2 minute ke andar apna Introduction de. Jis tarike se Television me ya radio me sirf 10 second ke andar advertisement dikhayi ya sunayi jaati hai. Jisme wo apni saari information de dte hai. Usi Tarah aap apne aap ka Introduction de. Sochiye ke aap apne aap ko bech rahe hai, jo ki bahut hi achcha product hai. Achcha ye rahega ke aap apne Introduction ki pehle se practice kare.
text.text_idx: #000052
text.text: Company, Interviewer aur Company se juri hui har ek cheez me apna Interest dikhaye. Aapke Body language se lagna chahiye ke aap Bahut Interested ho. Khaas taur se aapko Interviewer ko impress karna hai.
text.text_idx: #000053
text.text: Aap apne competencies ko yaani ke aapke salahiyat ko aapki kabiliyat ko sirf words me describe na kare. Balki kuch apne past ke example deke samjhaye. Ke aap sirf kaam ko niptate nahi, balki samajhte hai, jaante hai aur bahut achche tarike se karte hai. Aur apne kaam ke towards bahut Serios hai.
text.text_idx: #000054
text.text: Active dikhe, Shant rahe, Kam bole, Chehre pe thodi si smile aur hamesha confident. Chahe Interviewer kuch bhi pooche ya bole.
text.text_idx: #000055
text.text: Jo nahi aata saaf mana kare. Jo aata hai wo achche se explain kare. Agar aap sahi hai kisi baat pe toa achche se samjhaye kabhi Interviewer se na uljhe.
text.text_idx: #000056
text.text: Interview me jaane se pehle aap apne aap ko bahut achche se tayyar kare. Apne bare me jaane kya aapke Strengths kya hai aur aapke Weakness Kya hai. Aapko iss naukri ki kyu zarurat hai. Aapke Skills kya hai? Aur aapko kya kya aata hai. Jub aap apne bare me behter se jaan lenge. Tabhi Aap achche se dossro ko apne bare me bata sakte hai.
text.text_idx: #000057
text.text: Aisa karne se aapme zada confidence milega. Aap apne aapko behtar se jaanenge aur Interviewer ke hare k sawaal ka bahut achche se jawaab bhi de payenge.
text.text_idx: #000058
text.text: Ye bhi khayal rakhna hai aapko ke aapne apni CV yaani Resume ko bahut achche se padha ho. Aap se sawaal aapke CV ke anusar hi pooche jayenge. Toa khayal rakhe ke aapne CV me sab achche se explain kiya hai. Aur aap usi ko achche se jaante bhi hai. Aur kisi ko achche se samjha bhi sakte hai.
text.text_idx: #000059
text.text: Aapki Personality aur body language kitna zaruri hai Interview me pass karne ke liye. Aap jaisi apni personality Interviewer ko dikhate hai. Waisa hi image banta hai aapka Interviewer ke dimaag me. Aapke hao bhao, Aapke baat karne ka tarika, Body language. Ye sab batati hai aapke bare me. Aur Interviewer ya toa sahi ya galat impression banal eta hai aapke bare me.
text.text_idx: #000060
text.text: Mushkil se 5 minute ke andar aapse baat karne ke baad. Interviewer aapke bare me ek impression banal eta hai. Isi liye kaha gaya hai ke apna pehla impression achcha dale. Aapka Pehla impression bahut zaruri hota hai.
text.text_idx: #000063
text.text: Researchers ka maan na hai ke. Jo impression aapka loago ko milti hai. Wo 55% aapke looks ki wajah se milti hai. Aapne kya pehna hua hai aur aap kaise dikhte hai. 38% aapke body language pe milti hai aur sirf 7% milti hai aapke bolne ke style se.
text.text_idx: #000064
text.text: Toa dekha aapne ke kitna zaruri hai ke hum in sab cheezo ka khayal rakhe. Taake Interview me success milne ka ratio badh jaye.
text.text_idx: #000065
text.text: Ye bahut zaruri hai ke aap Interview ki tayyar pehle se hi karke jaye. Har Interviewer ek jaisa nahi hota. Aur sabke sawaal alag hote hai. Aur kiska Nature kaisa hai aap ye bhi nahi jaan sakte. Toa ye bahut zaruri hai ke situation ke according aap apni Strategy banaye.
text.text_idx: #000066
text.text: Success pane ki Strategy Kya Hai:
text.text_idx: #000067
text.text: Agar Interviewer bahut Strict hai aura apse seedhe seedhe sawaal pooch raha hai. Toa aap bhi seedhe seedhe jawab de. Point to point. Agar wo aapse idhar udhar ki baate karta hai, toa aap bhi use use style me baat kare. Bahut zaruri hai ke hum Interviewer se milke jaan le ke wo kya chahta hai.
text.text_idx: #000068
text.text: Questions assume mat kare. Jo poocha jar aha hai, uska seedha seedha jawab de.
text.text_idx: #000069
text.text: Kabhi bhi Interviewer ko interrupt na kare. Yaani agar wo kuch bol raha hai, toa aap use complete karne de. Use beech me na toke.
text.text_idx: #000070
text.text: Baat karte waqt aankho se aankhe milaye rakhe. Magar Interviewer ko ghoore nahi. Chehre pe halki si Smile and Confident.
text.text_idx: #000071
text.text: Agar bahut jaada ghul mil gaye hai. Toa dosto jaisa behave karna shuru mat kar dijeye. Apna discipline maintain rakhiye.
text.text_idx: #000073
text.text: Body position and posture sahi rakhe. Aur saaf saaf clear and loud baat kare. Loud means chillana nahi. Magar itna tez ke aapki aawaaz saaf saaf sunayi de.
text.text_idx: #000074
text.text: Thoda sa bhi na khabraye aur na hi khabrahat aane de. Nervous hone ki koi baat hi nahi hai. Company ko ek achcha employee mil jayega aur aapko ek achcha sa job. Interview ek process hai, ye samajhne ke liye ke kya aap Company dwara bataya hua kaam kar sakte hai ke nahi. Isme Nervous hone jaisi koi baat nahi.
text.text_idx: #000075
text.text: Waise toa agar aap bilkul professional suit pehen ke jayenge toa bahut achcha hoga. Lekin agar suit aapke budget ke bahar hai aur garmi bhi bahut hai toa aap Formal Shirt and Formal Pant pehen sakte hai. Formal Plain Shirt, halki blue ya kuch bhi. Magar jada bright nahi. Lal hara peela pehenne ki koi zarurat nahi hai. Koi Plane color ki shirt jo jaada bright na ho. Well Ironed and saaf sudhri.
text.text_idx: #000077
text.text: Sabse zaruri baat ye ke jo bhi kapde aap pehen rahe hai. Usme aapko comfortable feel hona chahiye. Agar comfortable feel nahi karenge toa saara dhayan kapro per eh jayega. And Interview me concentrate nahi Kar payenge.
text.text_idx: #000078
text.text: Wo kehte haina “Mens look perfect in Formal’s and formal’s is a gentleman’s dress”.
text.text_idx: #000079
text.text: Shoes bhi formal hone chahiye. Sports shoe bilkul nahi chalega. Black ya Brown, wo bhi plain. Shaadi jaisa chamakta hua shoes formals nahi hota hai. Only plain shoes. And well polished shoes. Gande shoes bilkul nahi challenge. Agar raste me Shoes gande ho gaye hai, toa Interview me jane se Pehle Shoes Saaf Karke jaye.
text.text_idx: #000080
text.text: Proper ladies bag ke bajaye kuch aisa carry kare jisme aapka resume bhi aa sake. Carry bag ka bhi khayal rakhe.
text.text_idx: #000084
text.text: Aap Interview me Time se pehle pahuchne ki koshish kare. Bahut Jada bhi pehle nahi magar kam se kam 5 – 10 minute pehle. Seedhe reception me jaye aur bataye ke kisne aapko Interview ke liye bulaya hai.
text.text_idx: #000087
text.text: Receptionist se achche se smile karke baat kare. Aur dostana behavior rakhe.
text.text_idx: #000088
text.text: Jadatar cases me aapko wait karne ko bola jayega recepton ke area me. Waha aas paas dekhe aur samjahne ki koshish kare company ko, Company ke culture ko, Loago ko, unki baato ko. Bahut si companies apne bare me aur products ke bare me reception me posters ya banners lagati hai. Aapko waha se bhi company ki bahut si cheezo ka pata chal sakta hai Interview se pehle hi.
text.text_idx: #000089
text.text: Jub Interviewer aapke paas aaye ya jub bhi aap unse mile. Toa unki taraf Smile pass kare, friendly smile. Fir aage badh ke Hand shake kare. Aapka Hand shake confident waala hona chahiye.
text.text_idx: #000091
text.text: Agar Interview ki shuruaat hi aapke Introduction se hoti hai. Toa aap apna Introduction ek Television ke Advertisement Ki tarah De. Aapko Apne aapko ek product samjhna hai jo ki company ke liye bahut useful hai.
text.text_idx: #000093
text.text: Chuki aapne already prepare kiya hua hai. Apne Introduction ke bare me toa aap bahut aasaani se apna Introduction Confidently de sakenge.
text.text_idx: #000094
text.text: Agar Interviewer pehle company ke bare me batata hai. Aur fir aapko poochta hai Apne Introduction dene ko. Toa company ki jo information usne aapko di. Usme apne aapko jor ke apna Introduction de. Take wo aapko Company ka ek part samajh sake.
text.text_idx: #000095
text.text: Dhyan dene waali baat ye hai Ke aapko Jis Job ke liye bulaya gaya hai. Aur uske jo jo KRA hai. KRA yaani Key Responsibility Areas. Yaani wo kaam jo agar aap select ho jaate ho toa karoge. Aapko Apne baato me focus karna hai KRA ko aur batana hai ke aapne isme kaam kiya hua hai. Aur examples de un kaamo ka jinhe aapne kiya hua hai.
text.text_idx: #000096
text.text: Aapke job hi achievements hai. Unki ek list bana le. Taake waha aapko wo saari cheeze yaad rahe aur aap bol sake.
text.text_idx: #000097
text.text: Humesha Yaad rakhe Interview aapka aur aapke knowledge ka hota hai. Aur ant me aapko sirf Interviewer ko apne wisdom se yaani dimaag se impress karna hai.
text.text_idx: #000098
text.text: Kitna achcha ho agar un sawaalo ke bare me apko pehle se hi pata ho. Toa aayiye hum aapko batate hai kuch common sawaal. Jo hare k Interview me pooche hi jaate hai.
text.text_idx: #000100
text.text: Aisa nahi hai ke ye answer sheet hi aur aap isko rat ke chale jaye. Ye aamtaur se pooche jaane waale sawaal hai. Jinke jawaab aap pehle se hi bana ke jao. Aapko bus iss baat ka dhyaan rakhna hai. Ke aapke saare jawaab, aapke profile aur company/ Possition /KRA kea as paas hi rahe. Wo aapse sab sach sach bolne ko nahi bol rahe hai. Jo aap jawaab de de. Har sawaal ke peeche ek wajah hoti hai, aapko use samajhna hai.
text.text_idx: #000104
text.text: Interviewer har sawaal se bus ye dekhna chahta hai. Ke kya aap uss company me kaam karne layak hai. Kya aapme wo qualities hai o wo khoj rahe hai. Kya aapme knowledge hai. Aur agar nahi hai, toa kya aap seekhne ko tayyar hai. Aap insaan kaise hai. Jo bhi sawaal poocha ja raha hai wo sirf aapko judge karne ke liye kiya ja raha hai. Iss baat a zarur se Dhyan Rakhe.
text.text_idx: #000105
text.text: Aapko bus acche se sawaal sunna hai. Use pehle samjhna hai. Aur bahut soch samajh ke jawaab dena hai. Wo bhi confidently. Aur chuke aapne already sawaal bahut se prepare kar rakhe hai, aapko bus sahi jagah sahi cheez bolni hai.
text.text_idx: #000106
text.text: Confident rehna sabse important hai. Confident rehne se aapke personality me nikhaar aata hai.
text.text_idx: #000107
text.text: Ab interviewer ne aapse saare sawaal poch liye hai. Iss time me aksar Interviewer poochte hai. Ke kya aapko kuch poochna hai. Kai baar nahi bhi poochte hai.
text.text_idx: #000108
text.text: Lekin ya toa Interview ke dauran agar sahi time mile toa. Ya Interview ke baad. Matlab jub bhi mauka mile aapko bhi kuch sawaal Interviewer ko karne chahiye.
text.text_idx: #000109
text.text: Aakhir ye aapke naukri ka bhi sawaal hai. Aapko bhi company ke andar ke bare me bahut si cheezo ka pata hona chahiye. Kyuki bahut hadh tak possibility hai ke aap uss company ka ek part ho.
text.text_idx: #000110
text.text: Zaruri nahi hai ke aap saare sawaal pooche hi. Magar isme se jo sawaal poochne ka jab mauka mil jaaye wo aap pooch sakte hai. Aise sawaal poochne se ye pata chalega. Ke aap apne job ko leke kitne serios hai aur saath hi excited bhi hai.
text.text_idx: #000112
text.text: Sawaal poochne ka tarika bhi sahi hona chahiye. Aisa nahi lagna chahiye ke aaphi Interviewer ka Interview le rahe ho. Aapko bahut pyar se aur sahi waqt pe hi poochna hai.
text.text_idx: #000113
text.text: In sawaalo ke jawaab se aapko bhi company ke bare me bahut kuch pata chalega. Aur aap easily decide kar payenge ke aapko kya uss company me kaam karna hai ke nahi. Pehle aap khud satisfied ho company se tabhi job kare. Job ki juldi bilkul na kare.
text.text_idx: #000114
text.text: Salary Negotiation me kya kare?
text.text_idx: #000115
text.text: Interviewer aapse poochta hai ke aapke Salary expectation kitni hai? Ya aapko pehle kitna milta thha. Aur ab aap kya soch rahe ho. Ye sabse Important moment hota hai Interview ka. Agar aap jada bolte hai toa wok am waale ko rakh lenge aur agar aap kam bolte hai, toa kya pata actual me jada milta ho.
text.text_idx: #000117
text.text: Iss confusion se bachne ka sabse achcha upay ye hai. Ke aap sawaal ko ulta kar de. Means aap Interviewer se Sawaal ke badle jawaab me ek sawaal hi kar de.
text.text_idx: #000118
text.text: Iss Position ke liye kam se kam aur jada se jada kya Salary Range hai?
  Meri Current Salary Itni ha? Aapko kya lagta hai, mujhe kya mil sakta hai?
  Mere bahut se dost similar companies me kaam karte hai jinko mai jaanta hu. Unko itni Salary milti hai same kaam ki. Iss Tarah aap ye sawaal Interviewer ke saamne rakhe.
text.text_idx: #000119
text.text: Ye bhi ho sakta hai ke jis company me aap ja rahe hai. Us company me pehle se hi uss position ki salary taye ho. Toa ap interview khatam hone ke baad Interviewer se ye pooch sakte hai. Tab jub wo aapse Salary ki Koi baat na kare toa.
text.text_idx: #000120
text.text: Ek important baat aur hai ke Interview khatam hone ke baad kya kare. Ab aapka Interview khatam ho chukka hai. Jaane ka Time hai. Aap pooch le ke wo kab tak bata denge.
text.text_idx: #000122
text.text: Interviewer se number aur email ID mange. Pooch eke agar joining hui toa kya process hai. Aur Jub wo aapko jane ko bole. Toa bahut pyar se khare ho. Hand Shake kare. Unka dhanyeaad kare. Ur unhe bole ke aaj unki waajah se aapne bahut kuch sikha. Aur aap unke knowledge ki prashansha karte hai.
text.text_idx: #000123
text.text: Thank You bole, Aur apne samaan/ Files ko achche se samate. Bag ya job hi aap laye hai le. Aur pyar se gate khol ke jaye. Koshish Kare ke jub aap interviewer ke upar apna achcha Impression chore. Interviewer ko lagna chahiye ke aap Obidient aur ek achche employee ban sakte hai.
text.text_idx: #000124
text.text: Aasha karta hu ke ab aap pure confident ho chuke hai Interview ke liye. Agar koi sawaal ho, shanka ho ya koi baat ho, toa aap comment karke humse pooch sakte hai.
text.text_idx: #000125
text.text: Tags: apna introduction kaise de hindi meinterview dene ka tarika in hindiInterview Introduction Sahi Tarikainterview kaise de english meinterview kaise de in englishinterview kaise dena chahiyeinterview kaise diya jata haiinterview ki tayariJob Interview Face Karane Ke Liye Tipsjob interview kaise deJob Interview Kaise Dete Hai ki Apka Impression Banejob interview ki tayariJob Interview Me Fail Hone Ke ReasonsJob interview me pass hone ke liye kya kareTips Interview की तैयारी करने के लिएइंटरव्यू में सफल होने के लिए क्या करें
text.text_idx: #000127
text.text: मशीन लर्निंग इंजीनियर ( Machine learning engineer ) बनने का सही तरीका।
  Photoshop Tips ! इरेज़र टूल से color हटाने का सही तरीका
text.text_idx: #000128
text.text: Leave a reply Cancel reply
text.text_idx: #000129
text.text: Save my name, email, and website in this browser for the next time I comment.
text.text_idx: #000130